b"\n_START_ARTICLE_\nRub\xc3\xa9n Alcaraz Jim\xc3\xa9nez\n_START_SECTION_\nCarrera de club\n_START_PARAGRAPH_\nLa carrera esportiva d'Alcaraz comen\xc3\xa7a als planters del FC Barcelona, RCD Espanyol i CF Damm, on juga dues temporades a la divisi\xc3\xb3 d'honor juvenil._NEWLINE_El 2010 va jugar a la UA d'Horta, i l'estiu del mateix any fitxa per la UDA Gramenet, on comen\xc3\xa7a jugant a l'equip filial i acaba de titular al primer equip, a  la segona divisi\xc3\xb3 B._NEWLINE_L'estiu de 2012 fitxa per l'AE Prat de tercera divisi\xc3\xb3._NEWLINE_L'estiu de 2014 fitxa pel CE l'Hospitalet de segona divisi\xc3\xb3 B, marcant 10 gols en 34 partits disputats._NEWLINE_L'estiu de 2015 fitxa per dues temporades pel Girona FC de segona divisi\xc3\xb3 A. Debuta com a professional el 24 d'agost de 2015 en la vict\xc3\xb2ria del seu equip per 0 a 1 al camp de l'Athletic Club B, i s'estrena com a golejador l'1 de novembre del mateix any marcant l'\xc3\xbanic gol del partit al camp del CA Osasuna. El 21 d'agost de l'any seg\xc3\xbcent, va marcar un doblet en un empat 3\xe2\x80\x933 contra el Sevilla Atl\xc3\xa9tico._NEWLINE_El 4 de juny de 2017 aconsegueix l'ascens a la primera divisi\xc3\xb3 espanyola amb l'equip giron\xc3\xad. L'11 de juliol de 2017 va renovar contracte fins al 2020 i fou immediatament cedit a la UD Almer\xc3\xada per un any. Fou el pitxitxi de l'equip amb nou gols, i un jugador clau en un equip que va esquivar per poc el descens._NEWLINE_El 3 d'agost de 2018, Alcaraz va signar contracte per quatre anys amb el Real Valladolid, acabat d'ascendir a primera divisi\xc3\xb3. Va debutar a la m\xc3\xa0xima categoria el 17 d'agost, com a titular en un empat 0\xe2\x80\x930 a fora contra el Girona."